  Майя Бывальцева «Элькуновидение 2019» вожвылъяськон туэ дышем сямен берпуметӥез луыны быгатоз. Со сярысь ивортодэтъя «Удмуртия» агентстволы конкурсэз огез радъясь Светлана Пикулева ивортӥз. Вуоно арын – Удмуртилэн кунлыкезлы 100 ар тырмон арын – кужмоосызлэсь вожвылъяськонзэс радъялом. Суперфиналэ вань аръёсысь вормисьёс пыриськозы. Озьыен, кузьымез но супер луоз! Светлана Пикулева, «Элькуновидение» вожвылъяськонэз огез радъясьУдмурт кырӟанъя «Элькуновидение» вожвылъяськонын вормылӥзы: 2012-тӥ ар — Можга ёросысь «Вить Сергейёс» ансамбль «Льӧму сяська» кырӟанэн; 2013-тӥ ар — Можга карысь «ВиА» дуэт (Влад Андреев но Андрей Конышев) «Тон мынам чеберае» кырӟанэн; 2014-тӥ ар — Шаркан ёросысь «Тулкым» ансамбль «Кырӟан но мон» кырӟанэн; 2015-тӥ ар — Пичи Пурга ёросысь Андрей Корнилов «Льӧмпу сяська» кырӟанэн; 2016-тӥ ар – Пичи Пурга ёросысь Игорь Петров но Андрей Байсаров «Аня» кырӟанэн; 2017-тӥ ар – Сарапул ёросысь Павел Смирнов «Чирдоз уӵы» кырӟанэн; 2018-тӥ ар – Дэбес ёросысь Артемий Гаврилов «Мон удмурт» кырӟанэн. Тямысэтӥез пыриськись ӝоген тодмо луоз. «Элькуновидение 2019» вожвылъяськонын аьсэдыз возьматыны мылкыд карисьёслэсь куриськонъёссэс 30-тӥ куартолэзёзь куто.  Валтӥсь люкетэз Ижкарын 19-тӥ коньывуонэ ортчоз. Йылпумъян люкетэз -  2-тӥ шуркынмонэ телеэфирын. Тегъёс: Лулчеберет Ижкар Удмуртия вожвылъяськон удмуртъёс кырӟан Элькуновидение  